Il-Kummissjoni Ewropea - Stqarrija għall-istampa L-innovazzjoni fl-UE: kien hemm titjib, iżda hemm bżonn ta' aktar progress Brussell, I-20ta' gunju 2017 Din hija waħda mis-sejbiet ewlenin tat-Tabella tal-Innovazzjoni tal-2017 li ġiet ippubblikata llum mill-Kummissjoni Ewropea. B'mod ġenerali, kien hemm titjib fil-prestazzjoni tal-innovazzjoni fi 15-il pajjiż, għalkemm hemm differenzi kbar bejn dawn l-Istati Membri. L-Iżvezja tibqa' fuq quddiem nett fl-innovazzjoni, filwaqt li l-Litwanja, Malta, il-Pajjiżi l-Baxxi, l-Awstrija u r-Renju Unit huma l- innovaturi li qed jikbru bl-akbar ritmu mgħaġġel. Mill-perspettiva globali, l-UE qed tlaħħaq mal- Kanada u mal-Istati Uniti, iżda l-Korea t'Isfel u l-Ġappun jibqgħu fuq quddiem nett. Iċ-Ċina qed turi l-aktar progress mgħaġġel fost il-kompetituri internazzjonali. Elżbieta Bieńkowska, il-Kummissarju għas-Suq Intern, l-Industrija, l-Intraprenditorija u l-SMEs qalet: "L-industrija tal-UE baqgħet tkun innovattiva, iżda għadna lura wara l-mexxejja globali tal- innovazzjoni. Fi żminijiet ta' globalizzazzjoni u ta' bidliet rapidi fit-teknoloġija, l-innovazzjoni tibqa' essenzjali għall-prosperità kemm għaċ-ċittadini tagħna kif ukoll għall-ekonomija Ewropea usa' . L- Inizjattiva favur in-Negozji l-ġodda u n-Negozji li qed jespandu u l-Aġenda Ġdida għall-Ħiliet tal- Kummissjoni għandhom l-għan li jtejbu aktar ekosistema għal innovazzjoni li tirnexxi." Carlos Moedas, il-Kummissarju għar-Riċerka, ix-Xjenza u l-Innovazzjoni, qal: "It-Tabella ta' Valutazzjoni turi li għad jista' jsir ħafna sabiex tittejjeb il-prestazzjoni tar-riċerka u l-innovazzjoni. Huwa għalhekk li ninsabu lesti biex nappoġġaw innovaturi ta' avangwardja permezz tal-proġett pilota tal-Kunsill Ewropew tal-Innovazzjoni tal-programm qafas għar-riċerka u l-innovazzjoni tal-Programm tal-UE Orizzont 2020." Il-klassifika tal-pajjiżi fit-Tabella ta' Valutazzjoni tal-Innovazzjoni Ewropea 2017 Assi Y: il-prestazzjoni tal-innovazzjoni fl-2016 (kolonni kkuluriti), 2015 (singijiet orizzontali ) u 2010 (kolonni griżi ) relattivi għall-medja tal-UE fl-2010 — aggregat ta' 27 indikatur Assi X: Pajjiżi fl-UE It-Tabella ta' Valutazzjoni tal-Innovazzjoni tal-UE tal-2017, akkumpanjata wkoll mit-Tabella ta' Valutazzjoni tal-Innovazzjoni Reġjonali, turi li: Għal darb' oħra, l-Iżvezja tinsab fuq quddiem nett fl-innovazzjoni fl-UE, u warajha hemm id-Danimarka, il-Finlandja, il-Pajjiżi l-Baxxi, ir-Renju Unit - li sar mexxej fl-innovazzjoni għall- ewwel darba - u l-Ġermanja. F'ċerti oqsma tal-innovazzjoni, il-pajjiżi ta' quddiem tal-UE huma: Id-Danimarka – riżorsi umani u ambjent favorevoli għall-innovazzjoni; Il-Lussemburgu – sistemi ta' riċerka u assi intellettwali attraenti ; Il-Finlandja – finanzjament u appoġġ; Il-Ġermanja – investimenti fl- azjendi; L-Irlanda – innovazzjoni fl-SMEs u l-impatti fuq l-impjiegi; Il-Belġju – rabtiet ta' innovazzjoni u kollaborazzjoni; Ir-Renju Unit – bejgħ effettiv. Iċ-Ċentri reġjonali innovattivi jeżistu wkoll f'pajjiżi b'pass moderat ta' innovazzjoni, kif turi t-Tabella ta' Valutazzjoni tal-Innovazzjoni Reġjonali: Praga fir-Repubblika Ċeka, Bratislava fis- Slovakkja, u l-Pajjiż Bask fi Spanja. Il-prestazzjoni tal-innovazzjoni tjiebet l-aktar fil-qasam tal-kopubblikazzjonijiet internazzjonali, il-penetrazzjoni tal-broadband, in-numru ta' gradwati universitarji u dottorati u t-taħriġ fl-ICT. Kien hemm tnaqqis qawwi fl-investimenti kapitali ta' riskju u fis-sehem tal-SMEs li jintroduċu innovazzjonijiet. Fis-sentejn li ġejjin il-prestazzjoni tal-innovazzjoni hi mistennija li tiżdied b' 2 %. L-edizzjoni tal-2017 tat-Tabella ta' Valutazzjoni tuża metodoloġija rfinuta, li tirrifletti aħjar l- investimenti fil-ħiliet, fil-preparazzjoni diġitali, fl-intraprenditorija, u fl-isħubiji pubbliċi-privati ta' innovazzjoni. Biex il-prestazzjoni tkun tista' tiġi traċċata matul iż-żmien, il-metodoloġija l-ġdida ġiet applikata wkoll għad-dejta mis-snin ta' qabel (ara t-tqabbil fil-grafika hawn fuq). It-Tabella ta' Valutazzjoni tinkludi wkoll gwida biex jittejbu l-analiżijiet u t-tqabbil ta' differenzi strutturali bejn il- pajjiżi u r-reġjuni. It-Tabella ta' Valutazzjoni tal-Innovazzjoni Ewropea annwali tipprovdi valutazzjoni komparattiva tal- prestazzjoni tal-pajjiżi tal-UE u ta' pajjiżi terzi speċifiċi fl-oqsma tar-riċerka u tal-innovazzjoni. Għodda interattiva onlajn tippermetti tqabbil personalizzat tal-punteġġi tal-prestazzjoni. It-tabella ta' Valutazzjoni tal-Innovazzjoni Reġjonali tivvaluta l-prestazzjoni tar-reġjuni Ewropej fil- qasam tal-innovazzjoni. Hija tirreplika l-metodoloġija tat-Tabella ta' Valutazzjoni tal-Innovazzjoni Ewropea sa fejn hu possibbli f'termini ta' disponibbiltà tad-dejta. Aktar informazzjoni Mistoqsijiet frekwenti It-Tabella ta' Valutazzjoni tal-Innovazzjoni Ewropea It-Tabella ta' Valutazzjoni tal-Innovazzjoni Reġjonali Kuntatti mal-istampa: Mistoqsijiet ġenerali mill-pubbliku: Europe Direct bit-telefown fuq 00 800 67 89 10 11 jew bl - e-mail